Uanmeldt veiarbeid skapte kjempekø på Svinesund
- Vi har ingen meldinger om veiarbeid registrert der, men etter at dere ringte har vi funnet ut at det er svenskene som driver veiarbeid på broen, sa trafikkoperatør ved Veitrafikksentralen, Gun Aaserudhagen rundt klokken 12.00 tirsdag. Et par kilometer før bomstasjonen på Svinesund sto køene i retning Sverige i formiddag, ifølge Fredriksstad Blad. - Det går veldig sakte her, meldte journalist Stig Nilsson fra stedet, ifølge avisen.Vetrafikksentralen opplyser at de nå har fått bekreftet at det er arbeid i svenskeregi på boren. - Det er svenskene som har drift og vedlikehold av broen. Vi har ikke fått beskjed om dette. Dette burde vi visst om. Vi samarbeider om dette, men det er altså svenskene som har vedlikehold og drift, sier Aasrudhagen. Hun opplyser at det også i går var lange køer ved Svinesund, men det var grunnet svenskehandel. Arbeidet på broen startet ikke før i dag. - Vi har akkurat nå prøvd å få tak i de ansvarlige i det svenske vägverket, uten å lykkes, sier Aaserudhagen. - Dere er litt irriterte dere nå da? - Vi burde hatt beskjed. Vi har ikke fått så mange henvendelser. Det tyder kanskje på at folk ikke er så irriterte. Utover ettermiddagen løste køen seg opp.
Svenskene drev veiarbeid midt på Svinesundbroen, men glemte å melde fra til den norske Veitrafikksentralen.